Navasodų tvenkinys

Navasodų tvenkinys – tvenkinys Lietuvoje, Kalvarijos savivaldybėje, 8 km į šiaurės vakarus nuo Kalvarijos. Sudarytas užtvenkus bevardį upelį (Menkupių upelio intakas, Šešupės baseinas) ~ 2,6 km nuo jo žiočių. Tvenkinio ilgis iš vakarų į rytus – 0,55 km, plotis – iki 0,21 km. Altitudė 173,3 m. Krantai vietomis aukštoki, apaugę medžiais ir krūmynais, vietomis žemi. Aplinkui plyti kalvotos pievos ir dirbami laukai. Šiaurinėje pakrantėje įsikūręs Vilkabalių kaimas. Į pietryčius už 0,2 km yra eksploatuojamas žvyro karjeras.

Tvenkinys įrengtas 1983 m.

Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kalvarijos savivaldybės tvenkiniai